#

**Creative Clothing for
the Mediterranean Space**



# Καλλιτεχνική Δημιουργία και Μόδα

# ΔΙΑΓΩΝΙΣΜΟΣ ΣΤΟ ΠΛΑΙΣΙΟ ΤΟΥ ΕΡΓΟΥ CREATIVEWEAR

Το έργο **CREATIVEWEAR (Creative Clothing for the Mediterranean Space)** εντάσσεται στον Άξονα 1 του Προγράμματος MED «Promoting Mediterranean innovation capacities to develop smart and sustainable growth» Προτεραιότητα 1.1 «To increase transnational activity of innovative clusters and networks of key sectors of the MED area». Βασικός στόχος του έργου CREATIVEWEAR είναι να αναπτυχθεί ένα νέο μοντέλο για τη δημιουργικότητα στον κλάδο κλωστοϋφαντουργίας / ένδυσης, προσφέροντας καινοτόμες υπηρεσίες σε τοπικό, περιφερειακό και διακρατικό επίπεδο. Το έργο στηρίζεται στη λειτουργία επιχειρηματικών εργαστηρίων που έχουν αναπτυχθεί από τους εταίρους του έργου TCBL το οποίο χρηματοδοτείται από το πρόγραμμα Horizon 2020.

Στο πλαίσιο υλοποίησης του έργου **CREATIVEWEAR** πραγματοποιείται **Καλλιτεχνικός Διαγωνισμός** που θα προσφέρει τη δυνατότητα σε καλλιτέχνες που δραστηριοποιούνται στην Ελλάδα να αναπτύξουν τις δεξιότητές τους δυναμικά και να αναβαθμίσουν τη δημιουργικότητά τους, συνδυαστικά με τον κλάδο μόδας. Πιο συγκεκριμένα, στο Διαγωνισμό μπορούν να συμμετέχουν σπουδαστές και απόφοιτοι Σχολών Καλών Τεχνών, Αρχιτεκτονικής, Μόδας, Design, Πολυμέσων και Κλωστοϋφαντουργίας. Η πρωτοβουλία αυτή θα προσφέρει και επιχειρηματικές ευκαιρίες σε νέους καλλιτέχνες, ενώ παράλληλα θα ενθαρρύνει τις επιχειρήσεις του κλάδου στο να επενδύσουν στις τέχνες ως ένα στρατηγικό μέσο ανταγωνιστικότητας και ως βασική πηγή καθορισμού των νέων τάσεων.

Μέσω της διεξαγωγής του διαγωνισμού του **CREATIVEWEAR τον Δεκέμβριο του 2017 στις εγκαταστάσεις της Ανώτατης Σχολής Καλών Τεχνών,** θα επιλεχθεί μια μικρή ομάδα τριάντα καλλιτεχνών με βάση τις εργασίες τους. Οι επιλεγμένοι καλλιτέχνες θα έχουν στη συνέχεια την ευκαιρία να υποστηριχθούν στις εγκαταστάσεις του Textiles & Clothing Design Lab του Συνδέσμου Κατασκευαστών Ετοίμων Ενδυμάτων (ΣΚΕΕ), όπου θα τους παρασχεθεί η κατάλληλη τεχνολογική υποδομή για την ανάπτυξη πρωτοτύπων καθώς και θα προωθηθεί η συνεργασία τους με ενδιαφερόμενες επιχειρήσεις του κλάδου.

Οι εργασίες πρωτοτύπων θα παρουσιαστούν **σε εικαστική έκθεση, που προβλέπεται να διεξαχθεί το Φθινόπωρο 2018 στις εγκαταστάσεις της Ανώτατης Σχολής Καλών Τεχνών στην Αθήνα,** καθώς και σε εκδηλώσεις και εκδόσεις του Ευρωπαϊκού έργου CREATIVEWEAR.

1. **ΓΕΝΙΚΗ ΠΕΡΙΓΡΑΦΗ ΤΟΥ ΔΙΑΓΩΝΙΣΜΟΥ**

Για την υλοποίηση των σκοπών του έργου, έχει αναπτυχθεί ένα διακρατικό δίκτυο «Δημιουργικών κόμβων» (Creative Hubs), κάθε ένας εκ των οποίων καλύπτει τις ανάγκες και τις ιδιαιτερότητες των περιοχών που συμμετέχουν στο έργο. Ο Ελληνικός κόμβος υποστηρίζεται από τον Σύνδεσμο Κατασκευαστών Ετοίμων Ενδυμάτων και την εταιρία CRE.THI.DEV. Η λειτουργία του κόμβου αποσκοπεί στο να φέρει σε επαφή τον κλάδο της μόδας (ένδυση – υπόδηση – κλωστοϋφαντουργία) με τον ευρύτερο χώρο των καλών τεχνών, με σκοπό τη δημιουργία συνεργασιών που θα αναπτύξουν τη συμβολή των καλών τεχνών στην καινοτομία του κλάδου και θα δημιουργήσουν νέες υπηρεσίες και ευκαιρίες απασχόλησης στον κλάδο της μόδας.

Ειδικότερα, **το CREATIVEWEAR θα δώσει τη δυνατότητα σε καλλιτέχνες να δημιουργήσουν σύγχρονα έργα τα οποία δυνητικά θα μπορέσουν να αξιοποιηθούν επιχειρηματικά από τις επιχειρήσεις της μόδας.** Επιπλέον, υποστήριξη παρέχεται και για την ανάπτυξη πρωτοτύπων των σχεδίων μέσω δραστηριοτήτων υποστήριξης και καθοδήγησης από το Textiles & Clothing Design Lab που έχει αναπτύξει ο Σύνδεσμος Κατασκευαστών Ετοίμων Ενδυμάτων στην Αθήνα.

1. **ΦΑΣΕΙΣ ΤΟΥ ΔΙΑΓΩΝΙΣΜΟΥ**

Ο διαγωνισμός θα υλοποιηθεί σε τρεις διακριτές φάσεις:

***1η φάση: Υποβολή αιτήσεων και επιλογή των υποψηφίων***

**<Οκτώβριος - Νοέμβριος, 2017>**

Ο Διαγωνισμός είναι επίσημα ανοικτός από τις 9 Οκτωβρίου 2017. Η προθεσμία για την υποβολή των αιτήσεων συμμετοχής είναι η Παρασκευή ***24η Νοεμβρίου 2017***.

Το σύνολο των αρχικών portfolio (βιογραφικά σημειώματα και προτάσεις) θα παρουσιαστούν σε αίθουσα της Ανώτατης Σχολής Καλών Τεχνών στις ***1 και 2 Δεκεμβρίου 2017***, όπου θα διοργανωθούν και workshops με τους υποψήφιους καλλιτέχνες που θα επιλεχθούν για την επόμενη φάση του διαγωνισμού. Συνιστάται οι ενδιαφερόμενοι να παρακολουθήσουν τις εκδηλώσεις στις παραπάνω ημερομηνίες, όπου θα παρουσιαστούν οι φάκελοι υποψηφιότητάς τους.

Θα ακολουθήσει η διαδικασία επιλογής των έργων, από μια επιτροπή αποτελούμενη από ειδικούς των τεχνών, της μόδας και εκπροσώπους του έργου CREATIVEWEAR. Ο αριθμός των επιλεχθέντων συμμετεχόντων εκτιμάται σε 30 καλλιτέχνες (μεμονωμένοι ή ομάδες), οι οποίοι θα δικαιούνται να συμμετάσχουν στις επόμενες φάσεις του διαγωνισμού.

# *2η φάση: Υλοποίηση*

**<Δεκέμβριος 2017 - Ιούνιος 2018>**

Κατά τη φάση αυτή θα παρέχεται υποστήριξη στο Textiles & Clothing Design Lab που έχει αναπτύξει ο Σύνδεσμος Κατασκευαστών Ετοίμων Ενδυμάτων στην Αθήνα. Το πρόγραμμα υποστήριξης θα διαρκέσει περίπου έξι μήνες και θα αποτελείται, για κάθε επιλεγμένο καλλιτέχνη / ομάδα, μέχρι 40 ώρες αυτόνομης χρήσης των εγκαταστάσεων του Lab και προσωπική επαφή με επιχειρήσεις του κλάδου. Οι καλλιτέχνες που θα επιλεχθούν θα εργαστούν ατομικά ή ομαδικά και θα καταβληθεί προσπάθεια, εάν κριθεί απαραίτητο, να εξασφαλιστεί συνεργασία τους με επιχειρήσεις του κλάδου προκειμένου να υλοποιηθούν τα προτεινόμενα έργα τους. Κατά τη διάρκεια του εξαμήνου, οι υποψήφιοι θα αναπτύξουν τα πρωτότυπά τους, χρησιμοποιώντας και τις εγκαταστάσεις του Lab στην Αθήνα. Οι εγκαταστάσεις περιλαμβάνουν: εξειδικευμένη βιβλιοθήκη, χρήση λογισμικού σχεδίασης, πρόσβαση σε αρχεία κλωστοϋφαντουργίας, εξοπλισμένα εργαστήρια, συνεργασία με τις εταιρείες του κλάδου, υποστήριξη σε θέματα προώθησης και καθοδήγηση από τις επιχειρήσεις.

***3η φάση: Συμμετοχή στην τελική έκθεση του CREATIVEWEAR***

**<Ιούλιος – Οκτώβριος 2018>**

Τα έργα που θα αναπτυχθούν, θα βραβευθούν με τη συμμετοχή τους σε μία έκθεση η οποία προβλέπεται να διοργανωθεί το Φθινόπωρο του 2018 στις εγκαταστάσεις της Ανώτατης Σχολής Καλών Τεχνών στην Αθήνα. Η Έκθεση αυτή θα διοργανωθεί παράλληλα με μία διεθνούς εμβέλειας έκθεση με έργα Ελλήνων αναγνωρισμένων καλλιτεχνών στο χώρο της σύγχρονης τέχνης και της μόδας. Τα έργα θα συμπεριληφθούν σε ειδική έκδοση.

1. **ΑΠΑΙΤΗΣΕΙΣ ΣΥΜΜΕΤΟΧΗΣ**

Η συμμετοχή είναι ανοικτή σε καλλιτέχνες (μεμονωμένους ή σε ομάδες) κάθε εθνικότητας οι οποίοι είναι κάτοικοι Ελλάδος και ανήκουν στις ακόλουθες κατηγορίες:

1. Σπουδαστές που φοιτούν σε Πανεπιστήμιο ή άλλη Ανώτατη Σχολή ή σε ΙΕΚ στους τομείς καλών τεχνών / αρχιτεκτονικής / μόδας / design / πολυμέσων / κλωστοϋφαντουργίας.
2. Αποφοίτους των παραπάνω τομέων οι οποίοι βρίσκονται σε αναζήτηση εργασίας ή που ήδη εργάζονται.
3. Εικαστικοί με τουλάχιστον 10ετή εμπειρία ή επαγγελματική δραστηριότητα στο χώρο της μόδας.
4. **ΥΠΟΒΟΛΗ ΑΙΤΗΣΕΩΝ**

Προκειμένου να συμμετάσχουν στον Διαγωνισμό, οι ενδιαφερόμενοι θα κληθούν να υποβάλουν θεματικό portfolio με θέμα: Καλλιτεχνική Δημιουργία και Μόδα - 30 Καλλιτέχνες Δημιουργούν.

Στο διαγωνισμό θα γίνουν δεκτές αιτήσεις υποψήφιων συμμετεχόντων έως και την **Παρασκευή 24 Νοεμβρίου 2017** και θα πρέπει να περιλαμβάνουν:

α) φόρμα συμμετοχής: Η φόρμα είναι διαθέσιμη online στην ιστοσελίδα <https://docs.google.com/forms/d/1XfZ3LfAzxCAfty2Zim5SDwjKvAOcMwpsY6n8JphrnOI>

 β) Οπτικό υλικό πρόσφατης δουλειάς του καλλιτέχνη / ομάδας: έως και δέκα (10) φωτογραφίες καλής ευκρίνειας

γ) Λεπτομερής περιγραφή της αρχικής τους ιδέας σχετικά με το θέμα του Διαγωνισμού (το πολύ 250 λέξεις)

δ) Προσχέδια της αρχικής τους ιδέας σχετικά με το θέμα του Διαγωνισμού

ε) Ένα βιογραφικό σημείωμα στα Ελληνικά (σε περίπτωση Ομάδας, βιογραφικά σημειώματα όλων των μελών ξεχωριστά).

**Όλα τα παραπάνω θα πρέπει να σταλούν έως τις *24 Νοεμβρίου 2017* ηλεκτρονικά στη διεύθυνση** **ik@skee.gr** **με την ένδειξη "CREATIVEWEAR Design Challenge".**

Εναλλακτικά, μπορούν να σταλούν ταχυδρομικά έως τις ***24 Νοεμβρίου 2017*** στη διεύθυνση του ΣΚΕΕ:

Σύνδεσμος Κατασκευαστών Ετοίμων Ενδυμάτων Ερμού 51, Αθήνα 10563

Τηλ: +30 210 322 3979

Fax: +30 210 323 9159

Άτομο για επικοινωνία: Ιωάννα Κουλουμπίνη

- Προκειμένου να αποφευχθούν καθυστερήσεις, οι διοργανωτές ενθαρρύνουν τους συμμετέχοντες να υποβάλουν τις συμμετοχές τους με courier ή με το ταχυδρομείο, γράφοντας την ένδειξη "CREATIVEWEAR Design Challenge" στους φακέλους.

- Οι φάκελοι των υποψηφίων δεν επιστρέφονται, παρά μόνο αν ζητηθούν και παραληφθούν από τους ίδιους.

- Η επιτροπή επιλογής των υποψηφίων συμμετεχόντων θα εξετάσει τους φακέλους και θα αξιολογήσει τη συμβατότητά τους προς το ύφος και το περιεχόμενο του CREATIVEWEAR Design Challenge, χωρίς να υποχρεούται να δικαιολογήσει δημοσίως τις επιλογές της. Τα ονόματα των τελικών συμμετεχόντων θα δημοσιευτούν στην ιστοσελίδα, ενώ οι ίδιοι θα ειδοποιηθούν στις ηλεκτρονικές διευθύνσεις που θα έχουν δηλώσει.

1. **ΚΡΙΤΗΡΙΑ ΑΞΙΟΛΟΓΗΣΗΣ**

Η κριτική επιτροπή του έργου θα επιλέξει στη συνέχεια τις πιο ενδιαφέρουσες προτάσεις που θα αναπτυχθούν περαιτέρω. Οι καλλιτέχνες που θα επιλεχθούν θα λάβουν περαιτέρω εξειδικευμένη υποστήριξη από εμπειρογνώμονες και τεχνικούς στις εγκαταστάσεις του Lab του ΣΚΕΕ.

Τα κριτήρια αξιολόγησης των εργασιών περιλαμβάνουν:

* Καλλιτεχνική έμπνευση και πρωτοτυπία
* Καινοτομία στο σχεδιασμό, την τεχνολογία, την ιδέα του προϊόντος, τη διαδικασία παραγωγής
* Αξιοποίηση νέων υλικών και μέσων
* Συμβολή στην ανάπτυξη της αειφορίας
* Αξιοποίηση και εκτίμησή της Μεσογειακής κληρονομιάς ως πηγή έμπνευσης
* Το πιθανό ενδιαφέρον για μαζική παραγωγή και το επιχειρηματικό ενδιαφέρον.
1. **ΕΞΟΔΑ ΣΥΜΜΕΤΟΧΗΣ**

Η συμμετοχή στο διαγωνισμό είναι δωρεάν. Δαπάνες ταξιδιών και διαμονής που προκύπτουν από τη συμμετοχή στον διαγωνισμό βαρύνουν τους επιλεγμένους συμμετέχοντες.

1. **ΙΔΙΟΚΤΗΣΙΑ**

Όλες οι εργασίες και τα προϊόντα που θα αναπτυχθούν κατά τη διάρκεια της περιόδου του διαγωνισμού αποτελούν ιδιοκτησία του υποψηφίου. Παρ 'όλα αυτά οι εταίροι του έργου CREATIVEWEAR διατηρούν το δικαίωμα να τα χρησιμοποιούν για το χρόνο υλοποίησης του έργου, αποκλειστικά για την παραγωγή υλικού επικοινωνίας και προβολής του έργου, καθώς και για την προβλεπόμενη έκδοση των αποτελεσμάτων. Αποκλείεται η χρήση από τους εταίρους των εν λόγω υλικών για εμπορικούς σκοπούς ή για άλλους σκοπούς διαφορετικούς από αυτούς που έχουν συμφωνηθεί.

Το πληροφοριακό υλικό έχει αναρτηθεί στο facebook **@tcdesignlab** και στη σελίδα **www.greekfashion.gr**

**ΕΤΑΙΡΟΙ ΤΟΥ ΕΡΓΟΥ**



# ΑΙΤΗΣΗ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ CREATIVEWEAR

(Συμπληρώστε κάθε τμήμα με κεφαλαία γράμματα)

**Προσωπικά στοιχεία:**

ΟΝΟΜΑ: ... ... ... ... ... ... ... ... ... ... ... ... ... ... ... ... .. ΕΠΩΝΥΜΟ: ... ... ... ... ... ... ... ... ... ... ... ... ... ... ... ... ...

Σε περίπτωση ΟΜΑΔΑΣ, συμπληρώστε το όνομα της ΟΜΑΔΑΣ: ... ... ... ... ... ... ... ... ... ... ... ... ... ... ... ... ...

ΔΙΕΥΘΥΝΣΗ: ... ... ... ... ... ... ... ... ... ... ... ... ... ... ... ... ΑΡΙΘΜ ... ... ... ... ... ... ... .. Τ.Κ.: ... ... ... ... ... ... ... ... ...

ΠΟΛΗ: ... ... ... ... ... ... ... ... ... ... ... ... ... ... ... ... ... ΧΩΡΑ: ... ... ... ... ... ... ... ... ... ... ... ... ... ... ... ... ... ...

ΤΗΛ: ... ... ... ... ... ... ... ... ... ... ... ... ... ... ... ... ... ... ΚΙΝΗΤΟ: : ... ... ... ... ... ... ... ... ... ... ... ... ... ... ... ... ...

ΗΜΕΡΟΜΗΝΙΑ ΓΕΝΝΗΣΗΣ:... ... ... ... ... ... ... ... ... ... ΤΟΠΟΣ ΓΕΝΝΗΣΗΣ: ... ... ... ... ... ... ... ... ... ... ... ... ... ...

EMAIL: ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ...

FACEBOOK: ... ... ... ... ... ... ... ... ... ... ... ...

SKYPE: ... ... ... ... ... ... ... ... ... ... ... .... ...

**Πρόσθετες πληροφορίες :**

🞎 ΣΠΟΥΔΑΣΤΗΣ 🞎 ΑΠΟΦΟΙΤΟΣ 🞎 ΚΑΛΛΙΤΕΧΝΗΣ

ΕΚΠΑΙΔΕΥΤΙΚΟ ΙΔΡΥΜΑ: ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ...

ΣΧΟΛΗ / ΤΜΗΜΑ: ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ...

ΕΤΟΣ ΑΠΟΦΟΙΤΗΣΗΣ: ... ... ... ... ... ... ... ... ... ... ... ... ...

🞎 Δηλώνω υπεύθυνα ότι έχω διαβάσει το πλήρες κείμενο του διαγωνισμού και αποδέχομαι όλους τους όρους.

🞎 Δηλώνω ότι γνωρίζω ότι όλα τα υλικά που θα παράγω για τον διαγωνισμό θα χρησιμοποιηθούν από το έργο CREATIVEWEAR αποκλειστικά για επικοινωνιακούς σκοπούς προβολής του έργου.

🞎 Εξουσιοδοτώ τους εταίρους του έργου CREATIVEWEAR να χρησιμοποιήσουν τα προσωπικά μου δεδομένα αποκλειστικά για την εσωτερική επικοινωνία στενά συνδεδεμένη με την υλοποίηση των δραστηριοτήτων του έργου.

# ΗΜΕΡΟΜΗΝΙΑ ΥΠΟΓΡΑΦΗ